PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ R. ŠVIETIMO PAGALBOS TARNYBOS 2018 M. VEIKLOS ATASKAITA**

Molėtų r. švietimo pagalbos tarnyba (toliau tarnyba) – savivaldybės biudžetinė įstaiga, įstaigos kodas 304910414. Tarnyba įsteigta – 2018 m. rugsėjo 1 d. Molėtų rajono savivaldybės tarybos 2018 m. kovo 29 d. sprendimu Nr.B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“. Tarnyba yra Lietuvos suaugusiųjų švietimo, Lietuvos švietimo centrų darbuotojų, Trečiojo amžiaus universitetų asociacijų narys.

Tarnyboje dirbantys specialistai:

|  |  |  |  |
| --- | --- | --- | --- |
| Pareigybės pavadinimas | Etatų skaičius | Darbuotojų skaičius | Kvalifikacinė  kategorija (jeigu turi) |
| L. e. direktorės pareigas | 1 | 1 | Aukštasis universitetinis, edukologijos magistras |
| Metodininkas | 1 | 1 | Aukštasis universitetinis |
| Psichologas | 2 | 3 | 2 asm. II kvalifik. kategorija,  1 asm.-IV kvalifik.. kategorija |
| Specialusis pedagogas | 1 | 1 | Specialusis pedagogas metodininkas |
| Logopedas | 1 | 1 | Vyresnysis logopedas |
| Specialusis pedagogas- logopedas | 1 | 1 | Specialusis pedagogas- logopedas metodininkas |
| Informacinių technologijų ir ryšių saugumo specialistas | 1 | 1 | Aukštasis universitetinis, edukologijos magistras |
| Sekretorė  Valytoja | 0,5  0,25 | 1 |  |
| Viso: | 8,75 | 10 |  |

Tarnybos pagrindinė paskirtis – teikti mokiniui, mokytojui ir (ar mokyklai) pedagoginę, psichologinę, informacinę, konsultacinę, kvalifikacijos tobulinimo ir kitą pagalbą.

Tarnybos veiklos tikslai:

1. inicijuoti bei sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų;

2. didinti specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumą, padedant jiems įveikti socialinę atskirtį, atgauti dvasinę darną, gebėjimą gyventi ir mokytis, atskleisti ir realizuoti savo žmogiškuosius resursus, teikiant reikalingą konsultacinę, informacinę pagalbą mokykloms, mokytojams ir tėvams (globėjams, rūpintojams).

**1 tikslo** - inicijuoti bei sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų; keturių mėnesių (tarnybos veiklos trukmės**) įgyvendinimo rezultatai** :

* 1. Švietimo darbuotojų ir kitų suaugusiųjų asmenų kvalifikacijos tobulinimas

2018 m. 09-12 mėnesiais organizuota 45 renginiai . Bendras dalyvių skaičius – 600. Parengta 70 kvalifikacijos tobulinimo programų, 1 (70 akad. val.) programa prilyginta akredituotai. 2018 m. 09-12 mėnesiais išduota 435 kvalifikacijos tobulinimo pažymas, 14 pažymų – lektoriams.

Kvalifikacijos tobulinimo renginių veiklos turinys įvairus: švietimo politika, ugdymo tikslai, ugdymo turinys ir metodai, mokytojo vaidmuo, mokinio veikla, mokymosi motyvacija, pasiekimų vertinimas, mokykla, vadyba, socialinė aplinka, švietimo sistema. Rengėme įvairios trukmės kvalifikacijos tobulinimo programas, organizavome įvairių formų (seminarai, paskaitos, edukacinės išvykos, kursai, konferencijos, apskrito stalo diskusijos, metodinės dienos) kvalifikacijos tobulinimo renginius, organizavome Mokyklų tarybos, rajono mokytojų metodinę veiklą, mokyklų vadovų ir mokytojų keitimąsi gerąja darbo patirtimi.

Koordinavome ir administravome rajono Mokinių ir Pedagogų duomenų bazių tvarkymą, rengėme konsultacijas minėtais klausimais. Organizavome nemokamų leidinių, gautų iš ŠMM Švietimo aprūpinimo centro, Nacionalinės mokyklų vertinimo agentūros, ugdymo įstaigoms pristatymą, skirstymą ir išdavimą, aprūpinome įstaigas mokykline dokumentacija. Detalius Tarnybos kiekvieno mėnesio renginių planus teikėme ugdymo įstaigoms elektroniniu paštu. Išsamią informaciją apie veiklas, renginius, programų anotacijas skelbėme Tarnybos interneto svetainėje <http://spt.moletai.lt>. Kvalifikacijos tobulinimo renginių programas, vykdymo laiką skelbėme LR ŠMM AIKOS renginių registre.

1.2. Mokytojų metodinės veiklos koordinavimas

Koordinavome rajono dalykų mokytojų 19 metodinių būrelių ir Mokyklų metodinės tarybos veiklą. Vyko 14 metodinių pasitarimų.

1.3. Projektinė, bendradarbiavimo veikla

Įgyvendinome 3 bendradarbiavimo projektus:

- „Molėtų VVG teritorijos plėtros strategija 2014–2020 m.“ potencialių vietos projektų paraiškų teikėjams organizavome 32 val. mokymus.

- Tarnyba tapo „A. spektro mokyklų tinklo“ dalyvė, parengė ilgalaikį planą, kaip mokyklose bus vykdomas elgesio ir emocijų sutrikimų turinčių vaikų ugdymo gerinimas.

-Sėkmingai užbaigtas projektas ,,Atrask save“. (Nr. 07.4.1-ESFA-V-404-01-0001) bendradarbiaujant su Jaunimo reikalų departamentu prie Socialinės apsaugos ir darbo ministerijos.

Rezultatyviai bendradarbiavome su visomis rajono ugdymo, kultūros įstaigomis, su Anykščių, Utenos, Vilniaus mokytojais, savivaldybių mokytojų švietimo centrais, Ugdymo plėtotės, Specialiosios pedagogikos, Lietuvos mokinių neformaliojo ugdymo centrais ir kt.

1.4 Trečiojo amžiaus universiteto veiklos organizavimas

Molėtų Trečiojo amžiaus universiteto fakultetai veikė Molėtuose, Alantoje, Balninkuose, Suginčiuose. Per keturis įstaigos veiklos mėnesius Įvyko 45 renginiai, dalyvavo 808 dalyviai.

1.5 Rajono mokinių olimpiadų ir konkursų organizavimas, jaunimo informavimas ir konsultavimas, LMS MRMT veiklos koordinavimas

Bendradarbiaujant Molėtų švietimo ir sporto skyriumi organizuota Veiksmo diena Molėtų r. savivaldybėje,. Kadangi esame EURODESK atstovai Molėtuose, organizuotos 2 paskaitos jaunimo mobilumo temomis, 1 olimpiada ir 1 konkursas,1 profesinio orientavimo renginys, 1 LMS MRMT forumas.

**2 tikslo -** didinti specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumą, padedant jiems įveikti socialinę atskirtį, atgauti dvasinę darną, gebėjimą gyventi ir mokytis, atskleisti ir realizuoti savo žmogiškuosius resursus, teikiant reikalingą konsultacinę, informacinę pagalbą mokykloms, mokytojams ir tėvams (globėjams, rūpintojams) 2018 metų (kartu su prieš tai vykdyta PPT veikla), **įgyvendinimo rezultatai** :

2.1. teikta specialioji pedagoginė-psichologinė pagalba mokiniams bei šiais klausimais konsultuoti jų tėvai (globėjai, rūpintojai) ir mokytojai: atlikta 128 kompleksiniai pedagoginiai – psichologiniai įvertinimai, 84 specialiųjų ugdymosi poreikių vertinimai, 17 elgesio ir/ar emocinės būklės vertinimų; paruošta 171 pažyma dėl egzaminų pritaikymo, 61 gabių vaikų vertinimas.

2. teikta psichologinė pagalba vaikams ir mokiniams, taip pat jų tėvams (globėjams, rūpintojams) ir mokytojams dėl vaikų ir mokinių psichologinių sunkumų, teiktos konsultacijos smurtą patyrusiems vaikams. 2018 m. suteikta 362 konsultacijos 144 asmenims. Vedė pozityvios tėvystės kursus tėvams teismo sprendimu, vykdė vaikų soc. įgūdžių ugdymo programą „ Zipio draugai“.

3. teikta specialioji pedagoginė (logopedinė) pagalba mokiniams bei šiais klausimais konsultuoti jų tėvai (globėjai, rūpintojai) ir mokytojai: 2018 m. suteiktos 259 konsultacijos.

4. teikta konsultacinė ir informacinė pagalba (seminarai, paskaitos) mokytojams, specialistams ir tėvams (globėjams, rūpintojams) vaiko pažinimo ir specialiųjų ugdymosi poreikių klausimais: 2018 m. surengti 28 renginiai (seminarai, paskaitos, mokymai). Dalyvauta 11 tarpinstituciniuose pasitarimuose/renginiuose, 17 kartų - rajono vaiko gerovės komisijos veikloje.

5. formuotos pozityvios visuomenės nuostatos į psichologinių problemų ir specialiųjų ugdymosi poreikių turinčius asmenis, šių problemų prevencija ir įtaka atitinkamų paslaugų teikimui rajone. 2018 m. parašyta 4 straipsniai spaudoje/internete. Parengti 9 lankstinukai/rekomendacijos.

6. konsultuota 9 įvairių krizių (savižudybės rizika, artimojo žmogaus netektis, šeimos krizės, vaiko paruošimas liudyti teisme) atvejais.

7. vykdytas tyrimas „Molėtų gimnazijos žingeidžių gimnazistų stipriųjų pusių vertinimas“ (51 moksleivis, 35 Molėtų gimnazijos mokytojai,15 Molėtų progimnazijos mokytojų).

Laikinai vykdanti Molėtų r. švietimo pagalbos tarnybos direktoriaus funkcijas Alma Vidžiūnienė